**Dunakeszi Város Önkormányzata Képviselő-testületének 13/2017. (VII. 05.) önkormányzati rendelete a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítéséről**

Dunakeszi Város Önkormányzatának Képviselő-testülete az anyakönyvi eljárásról szóló 2010. évi I. törvény 96. §-ában kapott felhatalmazás alapján és az Alaptörvény 32. cikk (1) bekezdésének a) pontjában meghatározott feladatkörében eljárva a következőket rendeli el

1. **Általános rendelkezések**

1. §

# (1) A rendelet hatálya kiterjed Dunakeszi Város Önkormányzata illetékességi területén történő házasságkötések és bejegyzett élettársi kapcsolatok létesítésére (a továbbiakban: anyakönyvi esemény)

(2) E rendelet alkalmazásában:

1. Hivatali helyiség: Dunakeszi Polgármesteri Hivatal 2120 Dunakeszi Fő út 25. szám alatti hivatalos helyisége – „kis” Házasságkötő terem – továbbá Dunakeszi Polgármesteri Hivatal 2120 Dunakeszi Szent István út 19. szám alatti – Házasságkötő terem – hivatalos helyisége.
2. Hivatali munkaidő: Dunakeszi Város Önkormányzata Képviselő-testületének az 26/2017. (I.26.)számú határozatával jóváhagyottDunakeszi Polgármesteri Hivatal Szervezeti és Működési Szabályzata 3. számú mellékletében meghatározott idő.
3. Szabadidő: a közszolgálati tisztviselőkről szóló 2011. évi CXCIX. törvény 98. §-ában meghatározott idő.
4. Többletszolgáltatás: a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése.
5. **Részletes rendelkezések**

3. §**1**

1. A munkaidőn kívül anyakönyvi esemény iránti kérelem esetén a kérelmezők kötelesek a többletszolgáltatás ellentételezéseként nettó 20.000 Ft + ÁFA összeget megfizetni.
2. A munkaidőn kívül és a hivatali helyiségen kívüli anyakönyvi esemény iránti kérelem esetén a kérelmezők kötelesek többletszolgáltatás ellentételezéseként nettó 30.000 Ft + ÁFA összeget megfizetni
3. A többletszolgáltatás ellentételezésének összegét kérelmezők készpénz átutalási megbízással, átutalással vagy a Hivatal ügyfélszolgálatán bakkártyásfizetéssel teljesíthetik.
4. A hivatali munkaidőn kívül vagy a hivatali helyiségen kívüli anyakönyvi eseményben, valamint a hivatali munkaidőn kívül és a hivatali helyiségen kívül történő anyakönyvi eseményben a közreműködő anyakönyvvezetőt választása szerint szabadidő egésze vagy egy része helyett alkalmanként maximum bruttó 12.000.-Ft összegű díjazás illeti meg.
5. A hivatali munkaidőn kívül vagy a hivatali helyiségen kívüli anyakönyvi eseményben, valamint a hivatali munkaidőn kívül és a hivatali helyiségen kívül történő anyakönyvi eseményben a közreműködő segítőt választása szerint szabadidő egésze vagy egy része helyett alkalmanként maximum bruttó 4.000.-Ft összegű díjazás illeti meg.
6. Az átutalással történő befizetéseket a Dunakeszi Polgármesteri Hivatal 11784009-15394837 számú bankszámlájára kell teljesíteni.
7. **Záró rendelkezések**

4. §

1. Ez a rendelet a kihirdetését követő 45. napon lép hatályba.
2. E rendelet rendelkezéseit a már bejelentett, de még meg nem kötött házasságok, valamint a még be nem jegyzett élettársi kapcsolat esetén is alkalmazni kell.
3. A rendelet hatályba lépésével egyidejűleg Dunakeszi Város Önkormányzata Képviselő-testületének a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezésének szabályairól szóló 5/2011. (II.19.) önkormányzati rendelet hatályát veszti.

**Dr. Molnár György                                                                      Dióssi Csaba**

**jegyző                                                                                 polgármester**

Kihirdetési záradék:

Kihirdetve: 2017.(VII. 05.)

**Dr. Molnár György**

 **jegyző**

**1Módosította a 16/2019. (XII.19.) Ör.**

**A rendelet egységes szerkezetbe foglalva: 2020. április 1.**

 **Dr. Molnár György**

 **jegyző**